
Tiszaújváros Város Önkormányzatának Képviselő-testülete pályázatot hirdet a 

Tiszaújváros Városi Rendelőintézet 
(3580 Tiszaújváros, Bethlen G. út 11-13.)
főigazgatói (magasabb vezető) munkakör
ellátására. 

  A megbízás időtartama: 	Az egészségügyi szolgálati jogviszonyról szóló 2020. évi C. törvény szerinti egészségügyi szolgálati jogviszonyban határozatlan idejű, teljes munkaidős magasabb vezetői megbízás

A megbízás kezdő napja: 		2026. december 1.

A munkakörbe tartozó, illetve a vezetői megbízással járó lényeges feladatok:
Az intézmény külső szervek felé történő szakmai képviselete, felelős vezetése, szakmai és gazdasági működésének tervezése, szervezése és irányítása. A költségvetés keretein belül gondoskodik az intézmény személyi és tárgyi feltételeinek biztosításáról, az alapító okiratban foglalt feladatok ellátásáról és az intézmény által nyújtott szolgáltatások ellenőrzéséről.
Felelős a szakellátás tevékenységének rövid és középtávú tervéért, megfelelő humán erőforrás biztosításáért, az ellátások dokumentációjának folyamatos, naprakész, szakszerű vezetéséért, a rendelések, betegellátás rendjének kialakításáért, megvalósításáért. A lakosság összetételét tekintve gondoskodik a megfelelő szolgáltatások kialakításáról.
Az intézmény egyszemélyi felelős vezetője. 
Az intézmény alkalmazottai felett munkáltatói jogokat (a gazdasági igazgató felett egyéb munkáltatói jogokat) gyakorol. Kapcsolatot tart fenn a fenntartóval, a különböző szakmai szervezetekkel és intézményekkel. 
Illetmény és juttatások: 
A magasabb vezetői illetmény az egészségügyi szolgálati jogviszonyról szóló 2020. évi C. törvény (a továbbiakban: Eszjtv.) 8. § (3) bekezdése, valamint az Eszjtv. végrehajtásáról szóló 528/2020. (XI. 28.) Korm. rendelet alapján kerül meghatározásra.
    
A betöltés feltételei:
· Orvostudományi vagy egyéb egyetemi szintű végzettség.
· Mesterképzési szakon szerzett egészségügyi menedzser szakképesítés vagy egészségügyi (szak)menedzseri képesítés vagy egészségügyi menedzsment szakirányú továbbképzési szakon szerzett képesítés.
· Legalább ötéves vezetői gyakorlat.
· Büntetlen előélet, az Eszjtv. 2. § (4)-(6) bekezdésekben felsorolt kizáró okok hiánya.
· Vagyonnyilatkozat-tételi kötelezettség vállalása.
· A pályázó nem állhat kamarai kizárás, etikai vagy fegyelmi büntetés hatálya alatt.
· Cselekvőképesség.

A pályázathoz csatolandó iratok, igazolások:
· motivációs levél és részletes szakmai önéletrajz,
· iskolai végzettséget igazoló okiratok másolatai,
· az intézmény vezetésére, fejlesztésére vonatkozó szakmai program, 
· 90 napnál nem régebbi eredeti hatósági erkölcsi bizonyítvány az Eszjtv. 2. § (4)-(6) bekezdése szerinti kizáró okok hiányáról,
· nyilatkozat az egyes vagyonnyilatkozat-tételi kötelezettségekről szóló 2007. évi CLII. törvény szerint előírt vagyonnyilatkozat-tételi kötelezettségek vállalásáról, 
· a pályázó nyilatkozata arról, hogy a pályázati anyagban foglalt személyes adatainak a pályázati eljárással összefüggő kezeléséhez hozzájárul,
· a pályázó hozzájáruló nyilatkozata ahhoz, hogy a pályázati eljárásban résztvevők a teljes pályázati anyagba betekinthessenek,
· nyilatkozat a pályázatnak a szakbizottság és a képviselő-testületi zárt ülésen történő tárgyalásáról (igény esetén),
· a legalább 5 éves vezetői gyakorlat igazolása.

A pályázat benyújtásának határideje: 	 	2026. október 30.

A pályázat benyújtásának módja: 
Elektronikusan a phivatal@tujvaros.hu e-mail címre, postai úton vagy személyesen, Tiszaújváros Város Önkormányzata polgármesteréhez történő benyújtásával (3580 Tiszaújváros, Bethlen Gábor út 7.).
Kérjük az e-mailben, vagy a borítékon feltüntetni a „Tiszaújváros Városi Rendelőintézet főigazgatói pályázata” szöveget.

Az érvényes pályázatot benyújtók között a megbízási jogkör gyakorlója által az Eszjtv. végrehajtásáról szóló 528/2020. (XI. 28.) Korm. rendelet 3. § (3)-(4) bekezdése alapján összehívott előkészítő bizottság a meghallgatásukat követően rangsort állít fel és javaslatot tesz a Képviselő-testület felé.

A pályázat elbírálásának módja, rendje: 
A pályázat elbírálására a 2026. november 26. napján megtartandó képviselő-testületi ülésen kerül sor, az állás legkorábban 2026. december 1. napjától tölthető be.
A pályázat kiírója fenntartja magának a jogot, hogy a pályázati eljárást eredménytelennek nyilvánítsa.

A pályázattal kapcsolatban további információ kérhető: 
A Tiszaújvárosi Polgármesteri Hivataltól a 49/548-010 telefonszámon.

A pályázati kiírás további közzétételének helye 
· A Kormányzati Személyügyi Központ internetes oldalán (https://kozszolgallas.ksz.gov.hu),
· Tiszaújváros Város Önkormányzatának honlapján (https://tiszaujvaros.hu).

